EUMAS 2025 – The 22nd European Conference on Multi-Agent Systems

EUMAS 2025 va fi organizată în perioada 3–5 septembrie 2025 de către Universitatea Națională de Știință și Tehnologie POLITEHNICA București, România, cu sprijinul Asociației Române pentru Inteligență Artificială.

EUMAS 2025 este un eveniment desemnat de EURAMAS (European Association for Multi-Agent Systems) și continuă tradiția edițiilor anterioare (Oxford 2003, Barcelona 2004, Bruxelles 2005, Lisabona 2006, Hammamet 2007, Bath 2008, Agia Napa 2009, Paris 2010, Maastricht 2011, Dublin 2012, Toulouse 2013, Praga 2014, Atena 2015, Valencia 2016, Evry 2017, Bergen 2018, Salonic 2020, Israel (online) 2021, Düsseldorf 2022, Napoli 2023, Dublin 2024), având ca scop susținerea activității de cercetare și dezvoltare în domeniul sistemelor multi-agent, atât în mediul academic, cât și în cel industrial.

Conferința este un forum european pentru cercetătorii interesați de teoria și practica agenților inteligenți și a sistemelor multi-agent. EUMAS oferă cercetătorilor oportunitatea de a se întâlni, de a prezenta provocări, rezultate preliminare sau cercetări mature, într-un cadru deschis și colaborativ. Lucrările prezentate la EUMAS 2025 vor fi incluse într-un volum publicat în seria „Lecture Notes in Computer Science” (LNCS) a editurii Springer. Membrii comitetului de organizare fac parte din HUB-ul Român de Inteligență Artificială.

Pentru detalii suplimentare puteti accesa site-ul conferintei – https://euramas.github.io/eumas2025/